Φανή Παρτσαφυλλίδου

Η Φανή-Αθανασία Παρτσαφυλλίδου του Δημητρίου (11 Μαρτίου 1933 - 25 Απριλίου 2013) ήταν Ελληνίδα πολιτικός, η οποία χρημάτισε βουλευτής Θεσσαλονίκης από τον Ιούλιο ως τον Οκτώβριο του 1993Κοινοβουλευτική θητεία Φανής Παρτσαφυλλίδου, ανάκτηση 30-4-2013.. Υπήρξε η πρώτη γυναίκα νομάρχης Ημαθίας.

Εντάχθηκε στο κόμμα της Νέας Δημοκρατίας και διετέλεσε μέλος της κεντρικής επιτροπής του κόμματος επί οκταετία. Το 1990 διορίστηκε νομάρχης Ημαθίας. Έπειτα από τις βουλευτικές εκλογές του 1990 εξελέγη πρώτη επιλαχούσα στην Α' Θεσσαλονίκης. Την 1η Ιουλίου 1993 έγινε βουλευτής, μετά την παραίτηση του Δημητρίου Σταμάτη. Η είσοδος της στο κοινοβούλιο σήμανε την πρώτη είσοδο γυναίκας από το νομό Θεσσαλονίκης στη Βουλή των Ελλήνων  έπειτα από 40 χρόνια.εφημερίδα Λαός της Βέροιας, “Εφυγε” η Φανή Παρτσαφυλλίδου, 30-4-2013, ανάκτηση 30-4-2013. 

Πέθανε στις 25 Απριλίου 2013 και κηδεύτηκε την επομένη από τη Μητρόπολη Θεσσαλονίκης.

 Παραπομπές 

Κατηγορία:Νομάρχες Ημαθίας
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές Α΄ Θεσσαλονίκης